16. ΝΟΜΟΣ υπ’ αριθ. 2279 της 10/10 Οκτ. 1952 (ΦΕΚ Α΄ 301) Περί ρυθμίσεως ζητημάτων συνδεομένων με τον ΟΔΙΣΥ. (Κατηργήθη δια του άρθρ.28 Νόμ. 251/1976, τόμ. 26Α σελ. 333, εξαιρέσει των κατωτέρω παρατιθεμένων άρθρ.3, 5 και 8). Άρθρ.3.-1.Από της ενάρξεως της ισχύος του παρόντος Νόμου είναι ελευθέρα η περισυλλογή και η συγκέντρωσις των εις το Κράτος ανηκόντων και εν υπαίθρω ή εντός της θαλάσσης ευρισκομένων παληοσιδήρου, ετέρων παλαιών μετάλλων, αντικειμένων πάσης φύσεως, ναυαγίων, ναυαγημάτων κλπ. 2.Του προαναφερομένου κανόνος εξαιρούνται αι περιπτώσεις ειδών, υλικών, παληοσιδήρου κλπ. άτινα φυλάσσονται εις κλειστούς ή ελεγχομένους παρά Κρατικών αρχών χώρους ή υλικά κλπ. ων παρεμποδίζεται παρά τούτων η περισυλλογή ή η ανέλκυσις. 3.Συντρεχουσών των περιπτώσεων της προηγουμένης παραγράφου, αι δια τα εις ταύτην υπαγόμενα αντικείμενα ενδιαφερόμεναι Κρατικαί υπηρεσίαι ασκούσι το δικαίωμα της παρεμποδίσεως της περισυλλογής και της ανελκύσεως κλπ. υπό την προϋπόθεσιν ότι τα εν λόγω είδη είναι εξ εκείνων άτινα δύνανται να χρησιμοποιηθούν δια τας κρατικάς ανάγκας, ή εξ εκείνων άτινα, μη αναγκαιούντα δια τας κρατικάς ανάγκας, είναι παραδοτέα εις τον Ο.Δ.Ι.Σ.Υ. συμφώνως τω Νόμ. 1786/51, ή τέλος εξ εκείνων ων το προϊόν της εκποιήσεως ανήκει εις τρίτους οργανισμούς. 4.Εξαιρούνται ωσαύτως της δια της παρ.1 του παρόντος άρθρου θεσπιζομένης ελευθέρας περισυλλογής, υλικά εν γένει ευρισκόμενα εις υπογείους  στοάς ή κρύπτας εν Δωδεκανήσω ή αλλαχού της Επικρατείας. Οι παραβάται του προαναφερομένου κανόνος τιμωρούνται κατά τα περί ιδιοποιήσεως περιουσιακών στοιχείων του Δημοσίου προβλεπόμενα. Πρόσωπα γνωρίζοντα την ύπαρξιν στοών ή κρυπτών περιεχουσών αντικείμενα κλπ. υλικά, δύνανται να δηλώσωσι ταύτα εις τον Υπουργόν των Οικονομικών δια του Ο.Δ.Ι.Σ.Υ. Εις τους ούτω δηλούντας αναγνωρίζεται αμοιβή ίση με το 25% της αξίας των εμπεριεχομένων γενικώς υλικών. Ο προσδιορισμός της αξίας ενεργείται αποφασιστικώς παρ’ Επιτροπής, αποτελουμένης υπό του αρμοδίου Νομομηχανικού, του Οικονομικού Εφόρου της περιφερείας και του οικείου προϊσταμένου Χωροφυλακής ή των νομίμων αυτών αναπληρωτών. Τα έξοδα γενικώς διανοίξεως της στοάς ή κρύπτης βαρύνουσι τον δηλούντα. Τα εν κρύπταις ή στοαίς ευρεθησόμενα παντός είδους αντικείμενα ή υλικά περιέρχονται εις τον ΟΔΙΣΥ, της εκείθεν μεταφοράς των βαρυνούσης αυτόν. 5.Οι ήδη περισυλλέξαντες και συγκεντρώσαντες παληοσίδηρον και έτερα παλαιά μέταλλα κλπ., εφ’ όσον ταύτα δεν αφηρέθησαν εκ χώρων φυλασσομένων παρά Κρατικών Αρχών, δεν διώκονται εφεξής ποινικώς και αστικώς, ως ιδιοποιηθέντες περιουσιακά στοιχεία του Δημοσίου, εμπορεύονται δε ούτοι ταύτα ως και οι εφεξής συμφώνως τη παρ.1 του παρόντος άρθρου περισυλλέγοντες τοιαύτα, ελευθέρως, υποκείμενοι μόνον, προκειμένου περί εξαγωγής εις την αλλοδαπήν, εις τους κατά τους ισχύοντας Νόμους υφισταμένους περιορισμούς. Άρθρ.5.-1.Από της ισχύος του παρόντος Νόμου παραγράφεται το δικαίωμα του Δημοσίου όπως κατάσχη αντικείμενα των Αρχών Κατοχής εγκαταλειφθέντα υπ’ αυτών ή μεταβιβασθέντα προς τρίτους και καταργείται η υποχρέωσις των κατόχων των αντικειμένων τούτων όπως δηλώσωσι την κατοχήν των προς το Δημόσιον. 2.Πρωτόκολλα κατασχέσεως αντικειμένων, περί ων η προηγουμένη παράγραφος, ευρισκομένων εις χώρους μη ελεγχομένους υπό των υπηρεσιών του Α.Ν. 410/45 κηρύσσονται άκυρα δυνάμει του παρόντος Νόμου, της περισυλλογής και μεταφοράς των αντικειμένων τούτων επιτρεπομένης ελευθέρως απαλλάσσονται δε αι υπηρεσίαι αύται των σχετικών ευθυνών. 3.Αι κατά τας διατάξεις του Α.Ν. 410/45 ως αύται ετροποποιήθησαν και συνεπληρώθησαν μεταγενεστέρως, συναφθείσαι συμβάσεις περισυλλογής μεταλλικού υλικού υπό ιδιωτών καταργούνται από της ισχύος του παρόντος Νόμου, των κατά τόπους υπηρεσιών, του Κτηματικού Γραφείου Θεσσαλονίκης και των Οικονομικών Εφοριών του Κράτους ευθυνομένων δια την βεβαίωσιν του μέχρι της ισχύος του παρόντος Νόμου συλλεγέντος υπό των συμβληθέντων μεταλλικού υλικού. Ο διακανονισμός της προς το Δημόσιον (Αντί των σελ. 191-198,05) Σελ. 191(α) Τεύχος 602-Σελ. 25 Διαχείριση Εφοδίων Εξωτερικού 5.Δ.β.15-16 οφειλής δια τας βεβαιωθησομένας ποσότητας ενεργείται υπό του ΟΔΙΣΥ. Άρθρ.8.-Κυρούται και αποκτά ισχύν Νόμου η υπ’ αριθ. 35696/1949 απόφασις του Υπουργού Οικονομικών (Γ.Δ.Δ.Λ.) περί συστάσεως επιτροπής εκτιμήσεως δια την κατά τεκμήριον εκτίμησιν αντικειμένων Α.Ν. 410/1945. 